Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr. \_\_\_\_/\_\_

din \_\_\_\_\_\_\_ 2024

Cu privire la cererea prealabilă

a cet. xxxxxx

La data de 07.06.2024, în registrul comun al Primăriei or. Căușeni de evidență a corespondenței, cu nr. de intrare 02/1 – 23 – 1036, a fost înregistrată cererea prealabilă depusă de cet. xxxxxxxx, dom. în or. Căușeni, str. xxxxxxx

Conform art. 85 (3) din Codul administrativ al Republicii Moldova autoritatea publică trebuie să stabilească din oficiu aspectele de fapt ale cazului care face obiectul procedurii, fără a se limita la dovezile și afirmațiile participanților.

Coform art. 87 (1) din Codul administrativ autoritatea publică se conduce de probele pe care le consideră necesare, conform dreptului discreționar, pentru investigarea stării de fapt.

Conform art. 92 din Codul administrativ autoritatea publică decide conform convingerii sale libere dacă consideră o faptă drept existentă, luînd în considerare întreaga procedură administrativă, inclusiv toate probele.

Autoritatea publică ia în considerare toate faptele care au importanță pentru caz, inclusiv cele favorabile participanților.

Conform art. 21 (1), (2) din Codul administrativ autoritatea competentă trebuie să acționeze în conformitate cu legea și alte acte normative iar exercitarea atribuțiilor legale nu poate fi contrară scopului pentru care acestea au fost reglementate.

Conform art. 24 din Codul administrativ participanții la procedura administrativă și procedura de contencios administrativ trebuie să își exercite drepturile și să își îndeplinească obligațiile cu bună - credință, fără a încălca drepturile procesuale ale altor participanți iar, participantul care își exercită drepturile procesuale în mod abuziv și nu își îndeplinește obligațiile procesuale cu bună - credință, răspunde potrivit legii pentru prejudiciile materiale și morale cauzate.

Conform art. 25 din Codul administrativ autoritatea publică competentă trebuie să își exercite atribuțiile legale în mod imparțial, indiferent de propriile convingeri sau interesele persoanelor care le reprezintă.

Conform art. 31 din Codul administrativ actul administrativ individual și operațiunile administrative scrise trebuie să fie motivate.

Conform art. 19, 162 (1) din Codul administrativ cererea prealabilă este instituția care oferă o cale de soluționare prejudiciară a litigiilor administrative, procedura prealabilă urmărind scopul de a verifica legalitatea actelor administrative individuale.

Conform cererii prealabile depuse se solicită modificarea deciziei Consiliului orășenesc Căușeni ”Cu privire la aprobarea Planului Urbanistic General al orașului Căușeni” nr. 8/13 din 11.10.2017, decizie prin care s – a aprobat Planul Urbanistic General al or. Căușeni.

Prin decizia contestată terenurile cu nr. cadastrale xxxxxx, xxxxxx deținute cu titlu de proprietate privată de către cet. xxxxxx au fost incluse în zona verde cu rol de agreement și dotări sportive deși, conform extraselor din Registrul Bunurilor Imobile terenurile date au categoria de destinație ”pentru construcții”.

Conform Legii pentru modificarea și completarea unor acte legislative nr. 169 din 31.07.2015, inclusiv terenurile cu nr. cadastrale xxxxxx, xxxxxxx au fost incluse în  **Zona Economică Liberă “Bălţi”.**

Conform art. 10 din Legea privind actele normative ale Guvernului și ale altor autorități ale administrației publice centrale și locale nr. 317 din 18.07.2003 (în vigoare la momentul aprobării deciziei contetstae) în sensul prezentei legi, actele normative structurate ierarhic sînt:

a) hotărîrile şi ordonanţele Guvernului;

b) actele normative ale autorităţilor administraţiei publice centrale;

c) actele normative ale autorităţilor unităţilor teritoriale autonome cu statut juridic special şi ale altor autorităţi ale administraţiei publice locale de nivelul întîi şi de nivelul doi.

Conform art. 13 (2), (3) din Legea privind actele normative ale Guvernului și ale altor autorități ale administrației publice centrale și locale nr. 317 din 18.07.2003 ordinele cu caracter normativ, regulamentele, instrucţiunile, regulile **şi alte acte normative ale autorităților administrației publice locale se emit numai pe baza şi întru executarea legilor, precum şi a hotărîrilor şi  ordonanţelor Guvernului, în preambulul actelor de la alin.(2) se indică expres actul normativ superior pe care se întemeiază, ceea ce nu rezultă din decizia Consiliului orășenesc Căușeni în partea contestată.**

Codul administrativ al Republicii Moldova nr. 116 din 19 iulie 2018:

**Articolul 118.**Motivarea

(1) Motivarea este operațiunea administrativă prin care se expun considerentele care justifică emiterea unui act administrativ individual. În motivare se indică temeiurile esențiale de drept și de fapt pe care le-a luat în considerare autoritatea publică pentru decizia sa. Din motivarea deciziilor discreționare trebuie să poată fi recunoscute și punctele de vedere din care  autoritatea publică a reieșit la exercitarea dreptului discreționar. Motivarea trebuie să se refere și la argumentele expuse în cadrul audierii.

(2) Motivarea completă a unui act administrativ individual cuprinde:

a) motivarea în drept – temeiul legal pentru emiterea actului administrativ, inclusiv formele procedurale obligatorii pe care se bazează actul;

b) motivarea în fapt – oportunitatea emiterii actului administrativ, inclusiv modul de exercitare a dreptului discreționar, dacă este cazul;

c) în cazul actelor administrative defavorabile – o descriere succintă a procedurii administrative care a stat la baza emiterii actului: investigații, probe, audieri, opinii ale participanților contrare conținutului final al actului etc.

(3) Motivarea completă este obligatorie, este parte integrantă a actului administrativ individual și condiționează legalitatea acestuia.

Conform art. 19 din Codul administrativ al Republicii Moldova cererea prealabilă este instituția care oferă o cale de soluționare prejudiciară a litigiilor administrative.

Conform art. 20 din Codul administrativ al Republicii Moldova dacă printr-o activitate administrativă se încalcă un drept legitim sau o libertate stabilită prin lege, acest drept poate fi revendicat printr-o acțiune în contencios administrativ, cu privire la care decid instanțele de judecată competente pentru examinarea procedurii de contencios administrativ, conform prezentului cod.

Conform art.17 Cod administrativ, drept vătămat este orice drept sau libertate stabilit/stabilită de lege căruia/căreia i se aduce atingere prin activitate administrativă.

Conform art.189 alin.(1) Cod administrativ, orice persoană care revendică încălcarea unui drept al său prin activitatea administrativă a unei autorități publice poate înainta o acţiune în contencios administrativ

În această ordine de idei, urmează a se reține că normele menționate sunt imperative, respectarea acestora impunându - se în mod obligatoriu, cu aplicarea sancțiunilor prevăzute de lege.

Din conținutul normelor enunțate supra, reiese faptul că, pentru a promova o acțiune extrajudiciară, acțiunea petiționarului trebuie să corespundă exigențelor prevăzute de lege.

Corespunzător, cererea prealabilă înaintată trebuie să corespundă, cumulativ, tuturor cerințelor ce se referă la obiectul și părțile acțiunii extrajudiciare, existența dreptului recunoscut de lege, vătămat print-un act administrativ sau nesoluționarea în termen a unei cereri.

Reținem că autoritățile publice locale beneficiază de autonomie decizională, organizațională, au dreptul la inițiativă în tot ceea ce privește administrarea bunurilor domeniului public şi ale celui privat ale satului, orașului, exercitându-și, în condițiile legii, autoritatea în limitele teritoriului administrat

Astfel, este de competența autorității publice de a decide referitor la aprobarea planurilor urbanistice generale a localităților dar ținând cont de respectarea situațiilor juridice constituite anterior inițierii elaborării planurilor date și respectării drepturilor titularilor de drepturi patrimoniale.

În această ordine de idei, ținând cont de prevederile legale enunțate raportate la circumstanțele constatate urmează a fi reținute alegațiile petiționarului că i – au fi fost afectate drepturile conform cererii prealabile depuse.

De asemenea, suplimentar, cu adevărat, în temeiul sintagmei ,,orice persoană care revendică încălcarea unui drept al său prin activitatea administrativă a unei autorități publice poate înainta o acțiune în contencios administrativ”, însă, prin orice persoană nu se înțelege oricine are un interes oarecare în declararea anulării acestui act, interesul trebuie să îndeplinească anumite condiții, și anume: să fie recunoscut de lege; nu poate fi invocat un interes ce contravine legii, ordinii publice și bunelor moravuri; să fie în strânsă legătură cu cauza nulității, să fie născut și actual, condiții care sunt, la caz, întrunite.

Respectiv, în sensul normelor Codului administrativ, revendicarea dreptului trebuie să se deducă din susținerile formulate prin cererea prealabilă, în conținutul căreia urmează a fi indicată vătămarea dreptului personal prin actul emis de autoritatea publică, deoarece expresiile utilizate în textul art.17, 39 și 189 Cod administrativ de „drept vătămat” și de „încălcarea unui drept al său” se referă la drepturi subiective concrete

În consecință, se deduce că petiționarului i - au fost lezate drepturile, astfel încât, în contextul sus-indicat, acțiunea extrajudiciară, se încadrează în temeiurile legale de declarare a acesteia ca fiind admisibilă.

Raportând la caz cadrul legal enunţat şi reieşind din constatările susmenționate, inclusiv dreptul vătămat recunoscut de lege petiționarului și, în conformitate cu prevederile art. 167 (3), 169 (2) din Codul administrativ al Republicii Moldova nr. 116 din 19.07.2018, în temeiul art. 3 (1), 7, 10 (1), 14 (1), (3), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE**,

1. Se admite cererea prealabilă depusă de cet. xxxxxxx.

2. A se modifica Volumul nr. III (Regulamentul Local de Urbanism) a Planului Urbanistic General al or. Căușeni, la poziția ”Unitatea Teritorială de Referință (UTR - 11), **Subzona funcțională (V3 – 11)** – zona verde cu rol de agrement și dotări sportive” în ” **Subzona funcțională (E – 11)** – zona unităților economice (industrial sau agrciole) și terenuri de rezervă”.

3. Se intervine către I.P. ”Oficiul Amenajarea Teritoriului, Urbanism, Construcții și Locuințe” pentru efectuarea modificărilor Planului Urbanistic General al or. Căușeni aprobat prin decizia Consiliului orășenesc Căușeni nr. 8/13 din 11. 10.2017 conform pct. 2 a prezentei decizii.

4. Prezenta decizie, în conformitate cu prevederile art. 20, 189 (1) din Codul administrativ poate fi contestată, în termenii expreși prevăzuți de Codul aministrativ la Judecătoria Căușeni (sediul Central) pe adresa: or. Căușeni, str. Ștefan cel Mare și Sfânt, nr. 86.

5. Prezenta decizie se comunică:

- Dlui xxxxxxx.

- Oficiului Teritorial Căușeni al Cancelariei de Stat și se aduce la cunoștință publică prin intermediul includerii în Registrul de stat al actelor locale.

PREȘEDINTELE SECRETARUL CONSILIULUI

ȘEDINȚEI ORĂȘENESC

Ala Cucoș -Chiseliță

Primar Anatolie Donțu

Arhitect șef Tatiana Gabriălean

Secretarul Consiliului Orășenesc Cucoș - Chiseliță Ala